b'\n_START_ARTICLE_\nSinaipagten\n_START_PARAGRAPH_\nSinajpagten eller Sinaipagten fort\xc3\xa6lles i Det gamle Testamente at v\xc3\xa6re den aftale, Moses fik oprettet mellem Gud, Jahve og israelitterne p\xc3\xa5 Sinaibjerget for henved 3000 \xc3\xa5r siden. Sinaipagten er derfor en aftale mellem Jahve og Israels f\xc3\xa6dre.\n_START_SECTION_\nKonsekvenser\n_START_PARAGRAPH_\nHvis f\xc3\xa6drene er lydige og holder buddene i Moseloven, vil Gud ikke alene velsigne dem med mange drengeb\xc3\xb8rn i tusind sl\xc3\xa6gtled, men ogs\xc3\xa5 give dem landet, der flyder med m\xc3\xa6lk og honning, landet Pal\xc3\xa6stina._NEWLINE_Hvis Israels f\xc3\xa6dre er ulydige og misligholder aftalen, skal de miste b\xc3\xa5de deres b\xc3\xb8rn og landet. S\xc3\xa5 skal de blive et slavefolk igen som dengang i Egypten, st\xc3\xa5r der i den gammeltestamentlige fort\xc3\xa6lling.'